શ્રેયાથી જીભ કચરાઇ ગઈ.સંદિપનો મુડ એકદમ ખરાબ થઈ ગયો. એક પળ અને એણે ગાડી ઘર તરફ પાછી વાળી લીધી. ગુસ્સાથી તમતમતો ચહેરો જોઇને શ્રેયા ડઘાઇ ગઈ.શું કરે એ? એતો બે બાજુથી ભિંસાતી હતી. જો કઈ બોલે નહી અને હંમેશની જેમ જ પુનરાવર્તન થયા કરે તો એને દુ;ખ થતુ કે એણે કેમ સંદિપનુ ધ્યાન ના દોર્યુ. સંદિપના મુડને લઈને જે રીતે કામમાં અવરોધ ઉભા થતા અથવા ક્યારેક એનો કામ પર ચડવાનો મુડ ન હોય ત્યારે શ્રેયાને અંદરથી સતત ટેન્શન રહ્યા કરતુ અને એને એમ થતુ કે છેવટે એક વાર સંદિપને કહી તો જોવા જેવું જ હતુ. પણ જો બોલે તો તો વાત જ વણસી જતી.